Základné údaje
Obec Čičmany - najjužnejšia a zároveň najvyššie položená obec žilinského okresu, je pre domácich i zahraničných návštevníkov atraktívnou národopisnou lokalitou charakteristickou starobylými krojmi, maĺovanými drevenicami a svojráznym folklórnym prejavom. Nachádza sa v čičmanskej kotline pod vrchom Strážovec (1213m n.v.) a takmer pri prameni rieky Rajčianka.
O vzniku obce Čičmany existuje viacero teórií, ktoré vychádzajúc z evidentných rozdielov v spôsobe stavania drevených domov, ich výzdoby a iných kultúrnych osobitostí, hovoria o nemeckom, bulharskom či rumunskom pôvode. Územie Čičmian bolo pravdepodobne osídlené na základe tzv. Valašského práva v období, kedy sa tak dialo aj na území Zliechova a Valašskej Belej. Prvá písomná zmienka je v matričnej listine z roku 1272.
Google mapa